**Обобщена справка по чл.29, ал.1 от Наредбата за условията и реда за извършване на екологична оценка на планове и програми (Наредба за ЕО) за екологичната оценка на Програма за управление на отпадъците на община Хасково а периода 2021-2028г.**

Обобщена справка по чл.29, ал.1 от Наредбата за условията и реда за извършване на екологична оценка на планове и програми (Наредба за ЕО) за преценяване на необходимостта от извършване на екологичната оценка на Програма за управление на отпадъците на община Хасково за периода 2021-2028г. Обобщената справка, включва анализ на:

• съответствието на програмата с основните резултати и препоръки от Решението по ЕО, с резултатите от консултациите, с условията, мерките и ограниченията, включени в Решението по ЕО;

• съответствието на програмата с обоснованата в Решението по ЕО алтернатива по чл. 26, ал.2, т.6 от Наредбата за ЕО;

• степента, в която мерките по чл.26, ал.2, т.7 и 8 от Наредбата за ЕО са предвидени в програмата.

**1. Съответствие на Програмата за управление на отпадъците (ПУО) за периода 2021-2028г. с основните резултати и препоръки от Решението по ЕО, с резултатите от консултациите, с условията, мерките и ограниченията, включени в Решението по ЕО ПУО 2021-2028г.**

ПУО съответства на основните резултати и препоръки от Решението по ЕО и с резултатите от консултациите. При изпълнение на описаните в настоящия документ мерки за предотвратяване, намаляване и възможно най-пълно компенсиране на неблагоприятните последствия от ПУО 2021-2028 г не се очакват значителни отрицателни въздействия върху околната среда и човешкото здраве. Постигането на заложените цели в програмата до 2028 г. ще се реализира при условие на стриктно изпълнение на предложените в Решението по ЕО мерки и условия, които са взети предвид в окончателния вариант на ПУО 2021-2028г. Не се очакват значителни отрицателни въздействия върху околната среда и здравето на населението при реализиране на програмата.

**2. Съответствие на ПУО 2021-2028г. с обоснованата в Решението по ЕО алтернатива по чл. 26, ал.2, т.6 от Наредбата за ЕО**

Нулевата опция, която се дефинира като “съществуващо състояние”, представлява алтернатива в съответствие с Директива 2001/42/EО и е разгледана в от настоящия документ (Евентуално развитие на аспектите на околната среда без прилагане на ПУО). При изготвянето на ПУО са разгледани няколко варианта за бъдещо развитие на политиката по управление на отпадъците, като всеки от вариантите е остойностен и подложен на критериален анализ, въз основа на който се определя предпочитаната алтернатива. Окончателният проект на ПУО 2021-2028 представлява изискваната от Директива 2001/42/EО алтернативна опция.

**3. Степента, в която мерките по чл.26, ал.2, т.7 и 8 от Наредбата за ЕО са предвидени в ПУО 2021-2028 г.**

Уведомяваме Ви, че ще бъде изпълнено предписаното условия в Решението по ЕО и плановете, програмите, проектите и инвестиционните предложения, произтичащи от ПУО на община Хасково, попадащи в обхвата на Приложение 1 и/или Приложение 2 от ЗООС или извън тях, но попадащи под разпоредбите на чл.31 от Закона за биологичното разнообразие, ще подлежат на оценка на съвместимост с предмета и целите на опазване на защитените зони и ще бъдат одобрени само след положително решение/становище по ОВОС/ЕО/ОС и при съобразяване с препоръките в извършените оценки, както и с условията, изискванията и мерките разписани в решението/становището.

**4. Мерки за наблюдение и контрол при прилагане на ПУО 2021-2028 г.**

В т.6Система за отчет и контрол на изпълнението на ПУО 2021-2028 г. са предвидени следните мерки за наблюдение и контрол:

Текущото наблюдение ще се извършва чрез събиране на информация, свързана с изпълнението на мерките от Програмата, и анализиране и оценка на степента на изпълнение на целите, както и на проблемите при изпълнението и причините за тях. От съществено значение е да се гарантира, че информацията се събира по един организиран и планиран начин и през редовни интервали. За целта кметът на общината ще определи отговорностите на съответно звено от общинска администрация Хасково, което ще изготви процедурни правила за наблюдение и оценка, утвърдени със заповед на кмета, и ще събира и систематизира информация от всички общински звена и външни лица, които имат задължение да докладват на общината данни за отпадъците. Звеното, което ще осъществява текущото наблюдение по изпълнение на ПУО, ще анализира и оценява напредъка в изпълнение на мерките, причините за неизпълнение или за изоставане в изпълнението и всяка година до края на месец февруари ще изготвя годишен доклад за напредъка по изпълнение на мерките и програмните цели.

Контролът върху изпълнението на Програмата за управление на отпадъците ще се осъществява от Общинския съвет. За целта ежегодно в срок до 31 март кметът на общината ще представя Годишен доклад за изпълнение на Програмата за управление на отпадъците на община Хасково за предходната календарна година пред Общинския съвет. Годишните доклади за изпълнение на ПУО ще се публикуват на интернет страницата на общината, с цел информиране на обществеността.

При констатирани неблагоприятни последствия върху околната среда и/или човешкото здраве ще се предложат и предприемат своевременни мерки за възможното им отстраняване.